钦定古今图书集成/明伦汇编/氏族典/第397卷 > 李仑
## 钦定古今图书集成/明伦汇编/氏族典/第397卷 > 李仑

按《明外史李仑传》：“仑字世瞻，陕西咸宁人。举成化五
年进士，除知屯留，稍迁户部主事，历郎中，出为庐州
知府。仑初治屯留严，至是济以宽，迁河南左参政，卒。”

===李俊===按《明外史李俊传》：“俊字子英，岐山人。成化五年进士。
除吏科给事中，屡迁都给事中。二十一年正月朔申
刻，有星西流，化白气，声如雷，诏求直言，俊率科臣上
疏，帝嗛之。寻以事出俊于外。弘治中，累官山西参政，
卒。”